GSU Mobile հավելվածը կպատմի Գավառի պետական համալսարանի առօրյայի մասին - itel.am
Լուսանկարը՝ Luseen Mobile
# GSU Mobile # Luseen Mobile
12:13 | 11.06.18 | Նորություններ | 2179
GSU Mobile հավելվածը կպատմի Գավառի պետական համալսարանի առօրյայի մասին
Գավառի պետական համալսարանը գործարկել է GSU Mobile հավելվածը, որը հնարավորություն է տալիս մոբայլ հարթակի միջոցով ստանալ տեղեկատվություն համալսարանի մասին:
Այն հասանելի է AppStore-ում եւ Google Play-ում:
Եռալեզու բջջային հավելվածի միջոցով կարելի է հետեւել համալսարանական անցուդարձին, ծանոթանալ դասացուցակներին, քննաշրջանի եւ լուծարային շրջանի ժամանակացույցերին, օգտվել համալսարանի կողմից տրամադրվող ծառայություններից, ինչպես նաեւ ստանալ տարբեր ծանուցումներ անմիջապես հեռախոսի միջավայրում։
Հավելվածում հասանելի է նաեւ ԳՊՀ հեռախոսահամարների տեղեկատուն, ինչը թույլ է տալիս անմիջապես հեռախոսով զանգ կատարել։
Հավելվածը մշակվել է Luseen Mobile ընկերության հետ համագործակցության շրջանակում՝ ԳՊՀ տեղեկատվական տեխնոլոգիաների բաժնի մասնակցությամբ։
«Հավելվածի կարեւոր առանձնահատկություններից է ծանուցումների համակարգի առկայությունը, ինչպես նաեւ ոչ առցանց (offline) ռեժիմում աշխատելու հնարավորությունը»,- նշել է Գավառի պետական համալսարանի ՏՏ բաժնի վարիչ Վարազդատ Ավետիսյանը։